הרמן לובצקי

הרמן לובצקי (בגרמנית: Hermann Lowtzky; ברוסית: Герман Леопольдович Ловцкий - גרמן לאופולדוביץ' לובצקי; 4 באוגוסט 1871, קמניץ-פודולסקי – 8 בדצמבר 1957 ציריך) היה מלחין, מוזיקולוג ומבקר תרבות יהודי, יליד פודוליה, שבאוקראינה, שפעל בעיקר בגרמניה, בישראל ובשווייץ.

קורות חיים

ילדות וצעירות
נולד בשם הרש לובצקי בשנת 1871 בקמניץ-פודולסקי שבפלך פודוליה, כילד השני מבין שלושת בניו של הסוחר והתעשיין ליפא אברבמוביץ' לובצקי שהקים באותה שנה מפעל לכלי מטבח, מנורות, מראות וכלי בית ומשק אחרים, עם שלוחות בכמה ערים בדרום-מערב האימפריה הרוסית. בשנת 1887 עבר לקייב וחנותו ה"ברלינאית" לכלי בית שכנה ברובע פודיל.

בשנת 1889 סיים לובצקי לימודי תיכון בגימנסיה לבנים בקמניץ-פודולסקי. אחר נסע לגרמניה ולמד משפטים באוניברסיטת לייפציג. בשנת 1898 נשא לאישה את אחותו של הפילוסוף לב שסטוב, פאניה (בת יצחק) שוורצמן, לימים פסיכואנליטיקאית.

לימודיו המוזיקליים ופעילותו
בשובו לרוסיה סיים בשנת 1903 את האקדמיה למוזיקה (קונסרבטוריון) של סנט פטרבורג בכיתה להלחנה. כמו כן פקד את הקורסים לקונטרפונקט והרמוניה של ניקולאי רימסקי-קורסקוב. לובצקי השתלם בהמשך בקונסרבטואר של פריז אצל גבריאל פורה. הוא התיישב בברן שבשווייץ, שם למדה אשתו בפקולטה לפילוסופיה של האוניברסיטה המקומית. בשנים 1914–1921, כולל בשנות מלחמת העולם הראשונה, התגוררו שם.

בין ינואר 1922 לדצמבר 1933 חיו בברלין. ב-1921 ייסד לובצקי את האיגוד הרוסי למוזיקה על שם גלינקה בברלין ועמד בראשו.
פרסם בברלין מאמרי ביקורת תרבות בעיתונים ברוסית בברלין, חיבר מסה פילוסופית, כתב על המוזיקה העממית הרוסית ועל המוזיקה הקלאסית הרוסית. אחרי עלייתו של היטלר לשלטון עזבו לפריז.
בשנת 1936 ביקר לובצקי יחד עם שסטוב בארץ ישראל המנדטורית.
ב-1939 עלו בני הזוג לארץ ישראל והתיישבו בירושלים. הם חיו בירושלים עד 11 בספטמבר 1956, כשעברו לגור בציריך.
לובצקי נפטר בציריך אחרי שנה ב-1957.

לפני מותו, בשנים 1956–1957 השלים את ספרו "לב שסטוב כפי שאני זוכר אותו".
נשמרה התכתבות שלו עם רימסקי-קורסקוב ועם אלכסנדר גלאזונוב.

יצירות

מוזיקה קולית
אופרות:
1908 - " לוקרציה" - על לברית בגרמנית מאת ולריאן טורניוס והרמן לובצקי, הוצגה בתיאטרון העירוני של קייב בשנים 1910 ֹ--1912/ בתפקיד סקסטוס טרקוויניוס שר הזמר נ.ג. גורצ'קוב. - פורסמה בלייפציג בשנת 1910
1920 - "הבגדים עושים את האדם" - לפי גוטפריד קלר
שנות ה-1920 - "צער מתוך חוכמה" לפי המחזה של אלכסנדר גריבויידוב
1932 - "נישואי מוצרט"

מוזיקת בלט
1912- הבלט-פנטומימה " - קראסוצ'קי " לפי אלכסיי רמיזוב

מוזיקה קאמרית
1905 - שלישייה עם פסנתר אופוס 2 בפה דיאז

תסריטים לסרטים מוזיקליים
סונטת הירח - על בטהובן
1934 - לילות רומנטיים - על פרדריק שופן.

חייו הפרטיים
האח הצעיר של לובצקי, השחמטאי משה לובצקי (1940-1881) נרצח על ידי הנאצים בוורשה. האח הבכור, יעקב (יליד 1859) היה רופא באודסה.

ספרים ומאמרים
Г. Л. Ловцкий. Музыка и диалектика // Муз. академия. — 1997. — № 2. — С. 147—148.
(מוזיקה ודיאלקטיקה)
 Hermann Lowtzky. Leo Schestow. Archiv für systematische Philosophie und Soziologie, Bd. 29, Heft 1/2, ss. 70—7, 1925.
 Lowtzky H. (Besprechungen). Schestow, Leo, Dostojewski und Nietzsche // Kant-Studien. 1928. № 33. S. 411—412.
 Lowtzky H. (Besprechungen). Schestow, Leo, Tolstoi und Nietzsche // Kant-Studien. 1928. № 33. S. 410—411.
 Lowtzky H. (Besprechungen). Schestow, Leo, Potestas clavium (Die Schlüsselgewalt) // Kant-Studien. 1929. № 34. S. 228—229.
Ловцкий Г. Л. Н. А. Римский-Корсаков. Источники его творчества // Современные записки. 1921. Кн. VI. С. 92—111.
(רימסקי-קורסקוב. מקורות יצירותיו)

קישורים חיצוניים
 שסטוב כפי שזכור לי
 רימסקי-קורסקוב ומקורות יצירתו 
 האנציקלופדיה היהודית הרוסית

מלחינים יהודים רוסים
מלחינים ישראלים
מלחינים ביישוב
מלחינים יהודים שווייצרים
מלחינים יהודים גרמנים
עיתונאים יהודים גרמנים
יהודים אוקראינים
מבקרים
ישראלים ילידי אוקראינה
עולים במלחמת העולם השנייה
ישראלים שהיגרו לשווייץ
ישראלים שנולדו ב-1871
ישראלים שנפטרו ב-1957